22.11.2022
EL
Επίσημη Εφημερίδα της Ευρωπαϊκής Ένωσης
L 302/75
ΠΑΡΑΡΤΗΜΑ 6
Μέθοδος δοκιμής για ατρωσία οχημάτων στην ηλεκτρομαγνητική ακτινοβολία 1.
Γενικά
1.1.
Η μέθοδος δοκιμής που περιγράφεται στο παρόν παράρτημα ισχύει μόνο για οχήματα.
Η μέθοδος αυτή αφορά και τις δύο διατάξεις του οχήματος: α) άλλες από τη «λειτουργία φόρτισης του REESS με σύνδεση στο δίκτυο ηλεκτρικής ενέργειας»· β) «λειτουργία φόρτισης του REESS με σύνδεση στο δίκτυο ηλεκτρικής ενέργειας».
1.2.
Μέθοδος δοκιμής Η παρούσα δοκιμή έχει ως στόχο να αποδειχθεί η ατρωσία των ηλεκτρονικών συστημάτων του οχήματος.
Το όχημα υποβάλλεται σε ηλεκτρομαγνητικά πεδία όπως περιγράφονται στο παρόν παράρτημα.
Το όχημα παρακολουθείται κατά τη διάρκεια των δοκιμών.
Εκτός αντίθετων διατάξεων στο παρόν παράρτημα, η δοκιμή πραγματοποιείται σύμφωνα με το ISO 11451-2.
1.3.
Εναλλακτικές μέθοδοι δοκιμής Η δοκιμή μπορεί εναλλακτικά να εκτελείται σε εξωτερικό χώρο δοκιμών για όλα τα οχήματα.
Η εγκατάσταση δοκιμών συμμορφώνεται προς (εθνικές) νομικές απαιτήσεις σχετικά με την εκπομπή ηλεκτρομαγνητικών πεδίων.
Εάν ένα όχημα είναι μακρύτερο από 12 m και/ή πλατύτερο από 2,60 m και/ή ψηλότερο από 4,00 m, χρησιμοποιείται η μέθοδος διοχέτευσης μαζικού ρεύματος (BCI) σύμφωνα με το ISO 11451-4 στην περιοχή συχνοτήτων 202 000 MHz με επίπεδα που καθορίζεται στο σημείο 6.8.2.1 του παρόντος κανονισμού.
2.
Κατάσταση του οχήματος κατά τη διάρκεια των δοκιμών
2.1.
Όχημα σε διάταξη άλλη εκτός από τη «λειτουργία φόρτισης του REESS με σύνδεση στο δίκτυο ηλεκτρικής ενέργειας»
2.1.1.
Το όχημα είναι άφορτο εκτός της περίπτωσης του απαραίτητου εξοπλισμού δοκιμών.
2.1.1.1.
Ο κινητήρας πρέπει να κινεί κανονικά τους κινητήριους τροχούς σε σταθερή ταχύτητα 50 km/h, εάν δεν υπάρχει τεχνικός λόγος που να οφείλεται στο όχημα ώστε να καθοριστεί διαφορετική κατάσταση.
Για οχήματα κατηγοριών L1 και L2 η σταθερή ταχύτητα πρέπει να είναι κανονικά 25 km/h.
Το όχημα πρέπει να βρίσκεται πάνω σε κατάλληλα φορτισμένο δυναμόμετρο ή εναλλακτικά να στηρίζεται πάνω σε μονωμένα στηρίγματα αξόνων με ελάχιστη απόσταση από το έδαφος, εάν δεν υπάρχει δυναμόμετρο.
Κατά περίπτωση, άξονες μετάδοσης κίνησης, ζώνες ή αλυσίδες μπορούν να αποσυνδεθούν (π.χ. φορτηγά, δίτροχα και τρίτροχα οχήματα).
2.1.1.2.
Βασικές συνθήκες οχήματος Το σημείο αυτό ορίζει τις ελάχιστες συνθήκες δοκιμής (στον βαθμό που ισχύουν) και τα κριτήρια αποτυχίας για δοκιμές ατρωσίας οχήματος.
Άλλα συστήματα οχημάτων, που μπορούν να επηρεάσουν λειτουργίες που συνδέονται με την ατρωσία, υποβάλλονται σε δοκιμή κατά τρόπο που συμφωνείται μεταξύ του κατασκευαστή και της τεχνικής υπηρεσίας.
Συνθήκες δοκιμής οχήματος για τον «τρόπο λειτουργίας 50 km/h»
Ταχύτητα οχήματος 50 km/h (αντίστοιχα 25 km/h για οχήματα L1, L2) ±20 % (το όχημα οδηγεί τους κυλίνδρους).
Εάν το όχημα είναι εξοπλισμένο με σύστημα ελέγχου πορείας, το συγκεκριμένο σύστημα χρησιμοποιείται για τη διατήρηση της απαιτούμενης σταθερής ταχύτητας του οχήματος και διατηρείται χωρίς απενεργοποίηση .
Κριτήρια αποτυχίας
Απόκλιση ταχύτητας μεγαλύτερη από ±10 % της ονομαστικής ταχύτητας.
Σε περίπτωση αυτόματου κιβωτίου ταχυτήτων: αλλαγή της σχέσης μετάδοσης και διακύμανση της ταχύτητας μεγαλύτερη από ±10 % της ονομαστικής ταχύτητας.